РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-2/94-15

20. мај 2015. године

Б е о г р а д

**З А П И С Н И К**

**СА 21. СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 25. ФЕБРУАРА 2015. ГОДИНЕ**

 Седница је почела у 11 часова.

 Седницом је председавао председник Одбора Мехо Омеровић.

 Седници су присуствовали: Љиљана Малушић, Биљана Илић-Стошић, Миланка Јевтовић-Вукојичић, Слободан Перић, Љибушка Лакатош, Вера Пауновић, Биљана Хасановић - Кораћ и Олена Папуга, чланови Одбора.

 Седници нису присуствовали чланови Одбора: Злата Ђерић, Сузана Шарац, Дубравка Филиповски, Владица Димитров, Стефана Миладиновић, Аида Ћоровић, Елвира Ковач и Сулејман Угљанин.

 Седници су присуствовали заменици чланова Одбора: Гордана Чомић и Золтан Пек.

 Председник Одбора је констатовао да су испуњени услови за рад и одлучивање, те је предложио следећи

Д н е в н и р е д :

 1. План рада Одбора за људска и мањинска права и равноправност полова за 2015. годину;

 2. Разно.

 Чланови Одбора су једногласно ПРИХВАТИЛИ предложени Дневни ред.

 Пре преласка на рад о утврђеном Дневном реду, председник Oдбора је ставио на гласање записнике са 15. и 16. седнице Одбора. Одбор је усвојио записнике са 15. и 16. седнице Одбора.

 **ПРВА ТАЧКА ДНЕВНОГ РЕДА**: План рада Одбора за људска и мањинска права и равноправност полова за 2015. годину.

 **Председник Oдбора** је навео да је члановима Одбора достављен у више наврата предложени план рада за 2015. годину и да је ту садржано све оно што смо раније договарали и о чему смо разговарали. Једино је имао напомену у односу на допуну у постојећој табели активности коју смо приремили. Указао је да смо у прошлој години када смо разматрали Извештај Заштитника грађана и Поверенице за заштиту равноправности то урадили крајем маја месеца, из разлога што су били одржани избори и конституисан Одбор, па је предложио да се изврши измена у овој табели тако што ће рок за разматрање Извештаја Заштитника грађана и Повереника за заштиту равноправности бити у марту и априлу, односно кад нам стигну ти извештаји годишњи. По закону они треба у скупштинску процедуру да дођу 15. марта, а Извештај Повереника за информације од јавног значаја и заштиту података o личности стиже до 1. априла, па ћемо га и разматрати у априлу или мају месецу.

 Пошто није било пријављених за расправу, председник Одбора је ставио на гласање План рада Одбора.

 Чланови Одбора су једногласно УСВОЈИЛИ План рада Одбора за 2015. године.

 **ДРУГА ТАЧКА ДНЕВНОГ РЕДА**: Разно

 **Председник Одбора** је информисао чланове Одбора о наредним активностима у којима би Одбор требао да учествује.

 2. и 3. марта 2015. године ће се одржати Конференција парламентарки Југоисточне Европе коју заједнички организују Женска парламентарна мрежа Србије и Мисија ОЕБС-а у Србији уз подршку Канцеларије за демократске институције и људска права. То ће бити у 12 часова у Малој сали.

 У Палати Србија, 6. марта је Конференција „Женска платформа за развој“ у организацији фондације Фридрих Еберт и Тима за социјално укључивање и смањење сиромаштва.

 Поменуо је да ће 4. и 5. марта 2015. године у Бриселу на интерпарламентарном састанку на тему: ,,Унапређење положаја жена и девојчица кроз образовање” и на конференцији ,,Политичко учешће жена на Западном Балкану и Турској“ испред Одбора учествовати Љиљана Малушић и Љиљана Несторовић Ове догађаје организује Одбор за права жена и родну једнакост Европског парламента, поводом обележавања Међународног дана жена.

 Одржавање седнице ван седишта у Сјеници на тему „Економско оснаживање жена на локалном нивоу је померено са 5/6.март 2015. године на 11/12. март 2015. године, из разлога што имамо важан догађај 6. марта у Палати Србија, где ће поједине чланице Одбора бити уводничарке, те због важности оба догађаја било би добро да се они не поклапају. Седница се организује уз подршку Мисије ОЕБС-а у Србији. На седницу би били позвани представници општина и невладиних организација и других организација и институција из Ивањице, Рашке, Прибоја, Пријепоља, Новог Пазара.

 Навео је и посету Комесара за људска права Савета Европе господина Нилса Муижниекса, 19. марта 2015. годидне.

 Информисао је чланове Одбора да је имао разговоре са две невладине организације које се баве заштитом ЛГБТ особа. Геј стрејт алијанса планира презентацију Годишњег извештаја о стању људских права ЛГБТ особа 25. марта у Малој сали Дома Народне скупштине, у договору са председницом Скупштине.

 Невладина организација Лабрис и наш Одбор организоваће у Плавом салону представљање јавних политика, на којима су радиле ЛГБТ организације за заштиту људских права. Предвиђена су два термина: 27. март када би биле представљене политике које се односе на приступ правди, владавини права, безбедности, превенцију насиља и борби против насиља и 9. април када би се организовало предавање, односно представљање политика из области социо-економске стабилнонсти и забране дискриминације.

 Седница је закључена у 11.15 часова.

СЕКРЕТАР ОДБОРА ПРЕДСЕДНИК ОДБОРА

Рајка Вукомановић Мехо Омеровић